එදා ඒ සියලු දේ සඳහා සක්‍රීය ලෙස දායකත්වයක් ලබාදුන් එජාපය ම අද ප්‍රජාතන්ත්‍රවාදය පිළිබඳ කතා කිරීම විහිළුවක්.ජනාධිපතිතුමාගේ පාලන කාලය තුළ මෙරට ආර්ථිකය බිඳ වැටුණ බව හා ව්‍යාපාර ක්ෂේත්‍රය බිඳ වැටුණ බව ප්‍රධාන තර්කයක් වෙලා එහෙත් අප දකින ආකාරයට නම් ලෝකයේ මහා ආර්ථික අර්බුදය හමුවේ පවා අප රටට කෙළින් සිට ගැනීමට පුළුවන්කම ලැබී තිබෙන බවයි.මෙය අප රටක් ලෙස ලැබූ ජයග්‍රහණයක් මෙන් ම ලෝකයටම ආදර්ශයක් සපයාගත හැකි අවස්ථාවක් ලෙස සඳහන් කරන්න පුළුවන්.අපට වඩා ආර්ථික අතින් බලවත් රටවල් ශීඝ්‍ර ලෙස බිද වැටෙද්දී අප රට ආර්ථික ස්ථාවරයක් පවත්වාගෙන යාමට පුළුවන්කම ලැබීම වුණත් ජයග්‍රහණයක් ලෙස සඳහන් කළ හැකිය.